CELEX: 32018D1985
Language: et
Date: 2018-12-13 00:00:00
Title: Komisjoni rakendusotsus (EL) 2018/1985, 13. detsember 2018, millega jäetakse heaks kiitmata toimeaine Willaertia magna c2c maky kasutamine tooteliiki 11 kuuluvates biotsiidides (EMPs kohaldatav tekst)

14.12.2018   
               
               
                  ET
               
               
                  Euroopa Liidu Teataja
               
               
                  L 317/27
               
            
         KOMISJONI RAKENDUSOTSUS (EL) 2018/1985,
         13. detsember 2018,
         millega jäetakse heaks kiitmata toimeaine Willaertia magna c2c maky kasutamine tooteliiki 11 kuuluvates biotsiidides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 9 lõike 1 punkti b,
         ning arvestades järgmist:
         
                     (1)
                  
                  
                     Taotlusi hindav Prantsusmaa pädev asutus sai 17. märtsil 2014 taotluse, milles sooviti luba mikroorganismi Willaertia magna c2c maky kasutamiseks toimeainena tooteliiki 11 kuuluvates biotsiidides (konservandid vedelikjahutus- ja töötlemissüsteemidele), nagu on kirjeldatud määruse (EL) nr 528/2012 V lisas.
                  
               
                     (2)
                  
                  
                     Taotlusi hindav Prantsusmaa pädev asutus esitas määruse (EL) nr 528/2012 artikli 8 lõike 1 kohaselt hindamisaruande koos oma järeldustega 15. märtsil 2017.
                  
               
                     (3)
                  
                  
                     26. aprillil 2018 sõnastas biotsiidikomitee Euroopa Kemikaaliameti arvamuse, võttes arvesse taotlust hinnanud pädeva asutuse järeldusi (2).
                  
               
                     (4)
                  
                  
                     Kõnealuse arvamuse kohaselt ei saa eeldada, et tooteliiki 11 kuuluvad biotsiidid, mis sisaldavad toimeainet Willaertia magna c2c maky, vastavad määruse (EL) nr 528/2012 artikli 19 lõike 1 punktis b sätestatud nõuetele. Eelkõige inimeste tervist ähvardava ohu hindamise käigus hinnatud stsenaariumides tuvastati lubamatuid riske ning ohutut kasutamist ei olnud võimalik kindlaks teha. Lisaks sellele ei leidnud piisavalt kinnitust Willaertia magna c2c maky sünnipärane tõhusus hoida Legionella pneumophila ontrolli all.
                  
               
                     (5)
                  
                  
                     Võttes arvesse Euroopa Kemikaaliameti arvamust, leiab komisjon, et ei ole asjakohane kiita heaks Willaertia magna c2c maky kasutamine tooteliiki 11 kuuluvates biotsiidides.
                  
               
                     (6)
                  
                  
                     Käesoleva otsusega ettenähtud meetmed on kooskõlas alalise biotsiidikomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Toimeaine Willaertia magna c2c maky kasutamine tooteliiki 11 kuuluvates biotsiidides jäetakse heaks kiitmata.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 13. detsember 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 167, 27.6.2012, lk 1.
         
            (2)  Biotsiidikomitee arvamus toimeaine heakskiitmise taotluse kohta: Willaertia magna c2c maky, tooteliik: 11, ECHA/BPC/206/2018, vastu võetud 26. aprillil 2018.